ມີຄວາມຫວັງຂຶ້ນມາໃໝ່ ກ່ຽວກັບ ການປິ່ນປົວພະຍາດ ໂຣກມະເຮັງຮວຍໄຂ່ (ເບິ່ງວີດີໂອລາວ/ອັງກິດ)
ໂຣກມະເຮັງຮວຍໄຂທີ່ຖືກວ່າເປັນ “ເພັດຊະຄາດງຽບ” ນັ້ນ ​ມີ​ຄວາມ​ຫວັງວ່າ ຈະສາມາດ​ປິ່ນປົວ​ໄດ້ ໂດຍການສ້າງພາບປະກອບລວມ ຂອງເນື້ອງອກ.
ມີການເອີ້ນ ໂຣກມະເຮັງຮວຍໄຂ່ວ່າ “ເພັດຊະຄາດງຽບ” ທັງນີ້ກໍເນື່ອງຈາກວ່າ ພໍອາການ ຂອງພະຍາດດັ່ງກ່າວປະກົດໃຫ້ເຫັນແລະຖືກວິນິດໃສ ໂດຍທົ່ວໄປເລ້ວ ກໍມັກຈະຫລ້າສວຍ ເກີນກ່ວາທີ່ຈະປິ່ນປົວໄດ້ ໃນປີກາຍນີ້ ມີຜູ້ຍິງ 22 ພັນຄົນຢູ່ໃນສະຫະລັດ ທີ່ໄດ້ຖືກວິນິດ ໃສວ່າ ເປັນພະຍາດນີ້ ໃນນັ້ນມີ 14 ພັນຄົນ ເສຍຊີວິດໄປແລ້ວ ສ່ວນຢູ່ໃນທົ່ວໂລກນັ້ນ ຄາດຄະເນກັນວ່າມີຄົນເປັນພະຍາດນີ້ລາຍໃໝ່ຫລາຍກວ່າ ສອງແສນຄົນ ໃນແຕ່ລະປີ ແລະ ອາການສະແດງອອກຂອງພະຍາດໃນຄົນກຸ່ມນີ້ ແມ່ນໜ້າຢ້ານກົວ ຢ່າງໃດກໍຕາມ ຜູ້ສື່ຂ່າວ ວີໂອເອ Rosanne Skirble ລາຍງານວ່າ ປາກົດວ່າມີຄວາມຫວັງຂຶ້ນມາໃໝ່ ກ່ຽວກັບການ ປິ່ນປົວພະຍາດນີ້ ຊຶ່ງດາຣາຈະນໍາມາສະເໜີທ່ານ ຕອນທີ່ນາຍແພດກວດພົບວ່າ Sheila Connor ເປັນໂຣກມະເຮັງຮວຍໄຂ່ໃນປີ 2007 ນັ້ນກໍແມ່ນວ່າ ພະຍາດດັ່ງກ່າວໄດ້ເຖິງຂັ້ນທີ່ເປັນມາຫລາຍແລ້ວ ນາງ Connor ໄດ້ຮັບ ການຜ່າຕັດ ແລະບໍາບັດທາງເຄມີ ຫລື chemotherapy ແຕ່ວ່າ ພະຍາດນັ້ນກໍກັບຄືນ ມາເປັນໃໝ່ອີກ ຮອດ 4 ເທື່ອໃນໄລຍະເວລາ 4 ປີຕໍ່ມາ Sheila Connor ເວົ້າວ່າ: ນາງ Connor ໄດ້ລອງກິນຢາຫລາຍໆຊະນິດຕ່າງກັນ ຢາບາງຊະນິດ ກໍໃຊ້ການໄດ້ພຽງ ໄລຍະນຶ່ງເທົ່ານັ້ນ ສ່ວນຊະນິດອື່ນກໍເຮັດໃຫ້ນາງມີ ອາການແຊກຊ້ອນ ຫວ່າງໝໍ່ໆມານີ້ ນາງໄດ້ຢຸດເຊົາການປິ່ນປົວ ແລະກໍບໍ່ແນ່ໃຈວ່າອາການຂອງນາງຈະເປັນແນວໃດໃນອະນາ ຄົດ Laura Shawver ຊຶ່ງເປັນນັກຄົ້ນຄວ້າດ້ານໂຣກມະເຮັງ, ນັກພັດທະນາຢາເພື່ອຂາຍ ແລະກໍເປັນຜູ້ນຶ່ງທີ່ລອດຊີວິດຈາກໂຣກມະເຮັງຮວຍໄຂ່ມາໄດ້ 5 ປີແລ້ວນັ້ນ ເວົ້າວ່າ ສະພາບ ການແບບນັ້ນແມ່ນເປັນຂອງທໍາມະດາ ອັດຕາການກັບຄືນມາຂອງໂຣກມະເຮັງຮວຍໄຂ່ ຫລັງຈາກໄດ້ຮັບການປິ່ນປົວໄປແລ້ວນັ້ນ ແມ່ນ 75% Laura Shawver ເວົ້າວ່າ ມັນເປັນພະຍາດທີ່ປົວຍາກຊະນິດນຶ່ງ ເພາະວ່າ ເນື້ອງອກຂອງພະຍາດນີ້ ແຕ່ລະອັນແມ່ນແຕກຕ່າງກັນຫລາຍ ແລະແຕ່ລະອັນນັ້ນກໍມີ ປະຕິກິລິຍາໂຕ້ຕອບ ຕ່າງກັນ ຕໍ່ຢາແຕ່ລະຊະນິດທີ່ມີໃຊ້ປິ່ນປົວນັ້ນ “ Laura Shawver ໄດ້ເລີ້ມ ຈັດຕັ້ງ ມູນນິທິ Clarity Foundation ຂຶ້ນມາ ເພື່ອ ແກ້ໄຂບັນຫານີ້ ອົງການ ທີ່ບໍ່ຫາຜົນກໍາໄລອັນນີ້ ສະໜອງພາບປະກອບລວມ ຂອງເນື້ອງອກຂອງພວກ ຄົນເຈັບໃຫ້ເຂົາເຈົ້າເບິ່ງ ມູນນິທິ Clarity ປຽບທຽບ ເນື້ອງອກຂອງພະຍາດມະ ເຮັງຮວຍໄຂ່ທີ່ຕາຍແລ້ວນັ້ນ ກັບເນື້ອງອກຂອງມະເຮັງ ອື່ນໆ ຢູ່ໃນຖານເກັບຂໍ້ມູນ ຂອງຕົນ ນອກນີ້ແລ້ວ ກໍຍັງກວດຫາເຄື່ອງໝາຍທາງຊີວະພາບ ທີ່ຊີ້ໃຫ້ເຫັນວ່າ ເນື້ອງອກນັ້ນໆ ອາດຈະມີປະຕິກິລິຍາຕອບໂຕ້ແນວໃດຕໍ່ຢາ ບາງຢ່າງທີ່ໃຊ້ບໍາບັດທາງເຄມີ ເພື່ອຢັບຢັ້ງ ການເຕີບໂຕຂອງແຊລ ຫລື ເນື້ອເຫຍື່ອຢູ່ໃນໂຣກມະເຮັງປະເພດອື່ນ ການສ້າງພາບປະກອບລວມຂອງເນື້ອງອກ ໄດ້ກາຍເປັນມາດຕະຖານ ສໍາລັບປິ່ນປົວໂຣກ ມະເຮັງຊະນິດອື່ນຢູ່ແລ້ວ ວິທີນີ້ຫາກໍຖືກນໍາມາໃຊ້ ສໍາລັບໂຣກມະເຮັງຮວຍໄຂ່ ເມື່ອໝໍ່ໆມາ ນີ້ເອງ ໂດຍຜ່ານມູນນິທິ Clarity ເຖິງແມ່ນວ່າ ຂັ້ນຕອນການປິ່ນປົວແບບນີ້ ຍັງບໍ່ມີໃນ ຕອນທີ່ ໂຣກມະເຮັງຮວຍໄຂ່ຂອງນາງ Sheila Connor ກັບຄືນມາອີກເທື່ອທໍາອິດນັ້ນກໍ ຕາມ ແຕ່ນາງກໍກ່າວວ່າ ມັນຈະຊ່ວຍໃຫ້ພວກຜູ້ອື່ນທໍາການ ຕັດສິນໃຈແບບທີ່ອິງໃສ່ຂໍ້ມູນ ອັນຖີ່ຖ້ວນ ໄດ້ຕັ້ງແຕ່ຫົວທີໃນການປິ່ນປົວ ພະຍາດຂອງພວກເຂົາເຈົ້ານັ້ນ ນັ້ນກໍຄືວິທີ ທີ່ Laura Shawver ຕັ້ງໃຈຈະເຮັດເພື່ອຈະປ່ຽນແປງວິທີ ການປິ່ນປົວໂຣກມະ ເຮັງຮວຍໄຂ່: ກໍຄື ປົວຄົນເຈັບເທື່ອລະຄົນໄປ ນາງກ່າວວ່າ ວິທີການນີ້ບໍ່ພຽງແຕ່ສາມາດປັບ ປຸງຄຸນນະພາບຊີວິດຂອງຜູ້ຍິງ ທີ່ເປັນໂຣກມະເຮັງຮວຍໄຂ່ທີ່ກັບຄືນມາເປັນອີກເທົ່ານັ້ນ ມັນ ຍັງອາດຈະພາໃຫ້ມີການພັດທະນາຢາໃໝ່ສະເພາະໃດນຶ່ງອີກ ສໍາລັບພະຍາດທີ່ກັນດານອັນນີ້ ເບິ່ງວີດີໂອ ພາສາອັງກິດ: